মাত্ৰ এখন মেচত জিকিলেই অলিম্পিক খেলাৰ সপোন বাস্তৱায়িত হ'ব অসমৰ লাভলিনা বৰগোহাঁইৰ। মেচখনত জয়ী হ'লে তেওঁ ৬৯ কেজি শাখাত টকিঅ' অলিম্পিকলৈ যোগ্যতা অৰ্জন কৰিব।
সম্প্ৰতি জৰ্ডানৰ আম্মানত চলি আছে এছিয়ান অলিম্পিক কোৱালিফায়িং বক্সিং টুৰ্ণামেণ্ট। এই টুৰ্ণামেণ্টৰ ছেমি ফাইনেলত প্ৰৱেশ কৰা প্ৰতিগৰাকী বক্সাৰে অলিম্পিকলৈ যোগ্যতা অৰ্জন কৰিবলৈ সক্ষম হ'ব।
এই টুৰ্ণামেণ্টৰ ৬৯ কেজি শাখাত ভাগ লৈছে অসম কন্যা লাভলিনা বৰগোহাঁয়ে। প্ৰতিযোগিতাখনৰ সূচী অনুসৰি লাভলিনাৰ প্ৰথম মেচখনেই হ'ব কোৱাৰ্টাৰ ফাইনেল। ইয়াৰ অৰ্থ এইটোৱেই যে মেচখনত জয়ী হোৱা মানে অলিম্পিকলৈ যোগ্যতা অৰ্জন কৰিব লাভলিনাই।
যদিহে লাভলিনাই মেচখন জয়ী হয় তেন্তে অলিম্পিকত অংশ লোৱা অসমৰ প্ৰথমগৰাকী মহিলা বক্সাৰৰূপে পৰিগণিত হ'ব।
উল্লেখ্য যে বিশ্ব বক্সিং চেম্পিয়নশ্বিপত একেৰাহে দুবাৰ ব্ৰঞ্জৰ পদক পোৱা লাভলিনা বাছনি প্ৰক্ৰিয়াত নিজ শাখাত আছে দ্বিতীয় বাছনিত।
লাভলিনাৰ উপৰি ভাৰতৰ পূজা ৰাণী (৭৫ কেজি) আৰু ৯১ কেজি ঊৰ্দ্ধত সতীশ কুমাৰেও মাত্ৰ এখন মেচত জিকিলেই টকিঅ' অলিম্পিকত খেলাৰ বাবে যোগ্যতা অৰ্জন কৰিব।
জিম কৰি থাকোতেই হঠাতেই ঢলি পৰি আকস্মিক মৃত্যু যুৱতীৰ! (ভিডিঅ')
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
